Am yal taddart n leqbayel, tasekla timawit teččur d taḥkayin. Nnan-d d akken yiwen n Ccix iceyyeɛ yiwet n tmeṭṭut ɣer leɣrus i wakken ad as-d-tawi lkarmus. Tameṭṭut, tenna-as i Ccix mačči d lawan-is. Yenṭeq Ccix yenna-as : ’’ruḥ ɣer din, tawiḍ-iyi-d lkarmus i am-nniɣ’’ ! Mi truḥ ɣer umekkan, tufa din lkarmus, tewwi-as-t-id i Ccix. Acu kan mi tuɣal ad tekkes i nettat,ur tufi acemma. Ulac lkarmus-nni deg yir lawan.